
ΤΕΥΧΟΣ ΔΕΥΤΕΡΟ 


Αρ. Φύλλου 1496 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών τμήματος 
Διεθνών και Ευρωπαϊκών Οικονομικών Σπουδών 
της Σχολής Οικονομικών Επιστημών του Οικονο¬ 
μικού Πανεπιστημίου Αθηνών. 

2 Καθορισμός αριθμού παρεχόμενων θέσεων στο 
προπτυχιακό πρόγραμμα σπουδών «Διοίκηση 
Τουρισμού» του Ελληνικού Ανοικτού Πανεπιστη¬ 
μίου (Ε.Α.Π.) για το ακαδημαϊκό έτος 2018-2019. 

3 Τροποποίηση της απόφασης 1/232/9.10.2015 (Β' 
1074/15.4.2016) της Ελληνικής Επιτροπής Ατομι¬ 
κής Ενέργειας «Μεταβίβαση αρμοδιοτήτων και δι¬ 
καιωμάτων υπογραφής του Διοικητικού Συμβου¬ 
λίου της Ελληνικής Επιτροπής Ατομικής Ενέργειας 
(ΕΕΑΕ) στον Πρόεδρο, προϊσταμένους οργανικών 
μονάδων και μέλη του προσωπικού της ΕΕΑΕ». 

4 Έγκριση υπερωριακής απασχόλησης προσωπι¬ 
κού της «ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» έτους 
2018. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην 12289/8.1.2018 από¬ 
φαση του Πρύτανη του Αριστοτελείου Πανεπι¬ 
στημίου Θεσσαλονίκης. 


ΑΠΟΦΑΣΕΙΣ 

Αριθμ. 2197 _ (1) 

Κανονισμός Διδακτορικών Σπουδών τμήματος 
Διεθνών και Ευρωπαϊκών Οικονομικών Σπουδών 
της Σχολής Οικονομικών Επιστημών του Οικονο¬ 
μικού Πανεπιστημίου Αθηνών. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. συνεδρίασης 9η/8.3.2018) 

Έχοντας υπόψη: 

Ι.Τα άρθρα38 έως43 και45 παρ. 2του ν.4485/2017 
(Α' 114), «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις», 


2. την 4277/30.6.2016 (Β' 2250) απόφαση της 5ης/ 
30.6.2016 συνεδρίασης Συγκλήτου Ο.Π.Α. με θέμα: Ορ¬ 
γάνωση Γραμματειών Μεταπτυχιακών Σπουδών. 

3. το 1218/22.2.2018 έγγραφο του Προέδρου του τμή¬ 
ματος Διεθνών και Ευρωπαϊκών Οικονομικών Σπουδών 
και το συνημμένο σε αυτό απόσπασμα πρακτικών από¬ 
φασης της συνέλευσης του τμήματος (συνεδρία 7η/ 
20.2.2018), που αφορά στον κανονισμό διδακτορικών 
σπουδών του τμήματος, 

4. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, εγκρίνει: 

τον κανονισμό διδακτορικών σπουδών του τμήμα¬ 
τος Διεθνών και Ευρωπαϊκών Οικονομικών Σπουδών της 
Σχολής Οικονομικών Επιστημών, ο οποίος έχει ως εξής: 

Άρθρο 1 

Γενικές Διατάξεις 

1. Το Τμήμα Διεθνών και Ευρωπαϊκών Οικονομικών 
Σπουδών (Δ.Ε.Ο.Σ.) του Οικονομικού Πανεπιστημίου 
Αθηνών παρέχει τη δυνατότητα διεξαγωγής διδακτο¬ 
ρικών σπουδών Έρευνας σε τομείς που εμπίπτουν στα 
ερευνητικά ενδιαφέροντα ή/και στα γνωστικά αντικεί¬ 
μενα του τμήματος. 

2.0 τίτλος του διδακτορικού διπλώματος είναι δημό¬ 
σιο έγγραφο και απονέμεται σε ένα από τα γνωστικά 
αντικείμενα του οικείου τμήματος (ή των οικείων τμη¬ 
μάτων στην περίπτωση διατμηματικών ή διεπιστημο¬ 
νικών προγραμμάτων) στο οποίο διεξάγεται το σχετικό 
Πρόγραμμα Διδακτορικών Σπουδών. 

Άρθρο 2 

Στόχος 

1. Οι διδακτορικές σπουδές αποβλέπουν αφενός στην 
παραγωγή πρωτότυπης επιστημονικής έρευνας υψηλού 
επιπέδου και αφετέρου στη δημιουργία επιστημόνων 
ικανών να συμβάλουν στην πρόοδο της επιστήμης, της 
εκπαίδευσης και των εφαρμογών. Οι απόφοιτοι των διδα¬ 
κτορικών προγραμμάτων προορίζονται να στελεχώσουν 
το ακαδημαϊκό, ερευνητικό και επιχειρηματικό δυναμικό 
της Ελλάδας και του εξωτερικού. 

2. Παράλληλα, τα διδακτορικά προγράμματα αποτε¬ 
λούν για το τμήμα, αλλά και το Πανεπιστήμιο συνολικά, 

πηγή ακαδημαϊκού κύρους και διεθνούς αναγνώρισης 
και συμβάλλουν στην αναβάθμιση της ερευνητικής πα¬ 
ραγωγής, με έμφαση στη δημοσίευση της επιστημονικής 
έρευνας που συντελείται στα πλαίσια τους. 

Άρθρο 3 

Νομικό και θεσμικό πλαίσιο 

1 .Το Πρόγραμμα Διδακτορικών Σπουδών του τμήμα¬ 
τος Δ.Ε.Ο.Σ. οργανώνεται και λειτουργεί σύμφωνα με τις 
διατάξεις του ν. 4485/2017, τις ισχύουσες λοιπές σχετικές 
νομικές διατάξεις και αποφάσεις, καθώς και τις διατάξεις 
του παρόντος κανονισμού. 

2. Η διοικητική διεκπεραίωση των διαδικασιών για 
την εφαρμογή του παρόντος κανονισμού διδακτορικών 
σπουδών του τμήματος Δ.Ε.Ο.Σ. καθώς και του νομικού 
πλαισίου που αφορά στις διδακτορικές σπουδές απο¬ 
τελεί αρμοδιότητα και τομέα ευθύνης της Γραμματείας 
Μεταπτυχιακών και Διδακτορικών Σπουδών της Σχολής 
Οικονομικών Επιστημών που υπάγεται τοΤμήμα Δ.Ε.Ο.Σ. 
(άρθρο 2 της 4277/30.6.2016 (Β' 2250) απόφασης Συ¬ 
γκλήτου Ο.Π.Α.). 

Άρθρο 4 

Υποψήφιοι 

1. Οι υποψήφιοι φοιτητές των διδακτορικών προγραμ¬ 
μάτων πρέπει να έχουν τα εξής κατ' ελάχιστον τυπικά 
προσόντα: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

2. Σε εξαιρετικές περιπτώσεις (όπως για παράδειγμα 
εξαιρετικής ποιότητας και επιπέδου επιστημονική δη¬ 
μοσίευση ή ευρεσιτεχνία), και μετά από αιτιολογημένη 
απόφαση της συνέλευσης του τμήματος μπορεί να γί¬ 
νει δεκτός ως υποψήφιος διδάκτορας και μη κάτοχος 
Δ.Μ.Σ. ΠτυχιούχοιΤ.Ε.Ι., Α.Σ.Π.Α.Ι.Τ.Ε. ή ισότιμων σχολών 
μπορούν να γίνουν δεκτοί ως υποψήφιοι διδάκτορες 
μόνο εφόσον είναι κάτοχοι Δ.Μ.Σ. Για τους υποψήφιους 
διδάκτορες που γίνονται δεκτοί κατ' εξαίρεση δίχως να 
είναι κάτοχοι Δ.Μ.Σ., υποχρεούνται να περατώσουν ορ¬ 
γανωμένο κύκλο μαθημάτων που ορίζεται από τη συνέ¬ 
λευση του τμήματος. Ο χρόνος παρακολούθησης κύκλου 
υποχρεωτικών μαθημάτων υπολογίζεται στον ελάχιστο 
χρόνο για την απόκτηση διδακτορικού διπλώματος. 

3. Οι υποψήφιοι φοιτητέςτου διδακτορικού προγράμ¬ 
ματος προτού αξιολογηθούν περαιτέρω οφείλουν να 
λάβουν μέρος και να εξεταστούν επιτυχώς σε προκρι¬ 
ματικές εξετάσεις που πραγματοποιούνται σε προγραμ¬ 
ματισμένες ημερομηνίες στα αντικείμενα της μικροοι¬ 
κονομικής, της μακροοικονομικής και των ποσοτικών 
μεθόδων (στατιστική και οικονομετρία). Η ύλη των εξε¬ 
τάσεων, ο ορισμός της επιτυχούς αξιολόγησης και οι δι¬ 
αδικασίες ενστάσεων ορίζονται άπαξ με απόφαση της 
συνέλευσης του τμήματος. Η ενδεικτική βιβλιογραφία 
και οι βαθμολογητές καθορίζονται από τη συνέλευση 


του τμήματος κατά τα πρότυπα των κατατακτηρίων 
εξετάσεων. 

4. Υποψήφιοι φοιτητές του διδακτορικού προγράμ¬ 
ματος μπορούν να εξαιρεθούν από την ανωτέρω αξιο¬ 
λόγηση μέσω προκριματικών εξετάσεων, μόνο εφόσον 
έχουν ήδη εξεταστεί επιτυχώς σε αντίστοιχες εξετάσεις 
σε άλλο Πανεπιστήμιο της ημεδαπής ή της αλλοδαπής. 
Η αντιστοίχιση των προκριματικών εξετάσεων άλλων 
Πανεπιστήμιων με αυτές του τμήματος κρίνεται ανά 
περίσταση με απόφαση της συνέλευσης του τμήματος. 

Άρθρο 5 

Υποβολή αιτήσεων 

1 .Το τμήμα μπορεί να προκηρύσσει θέσεις υποψηφίων 
διδακτόρων, οι προκηρύξεις των οποίων δημοσιοποιού¬ 
νται δια του ημερησίου τύπου και αναρτώνται ηλεκτρο¬ 
νικά στον διαδικτυακό τόπο του τμήματος και στις οποίες 
μνημονεύονται ρητά οι προϋποθέσεις, οι όροι, οι προθε¬ 
σμίες και οι διαδικασίες κατάθεσης υποψηφιοτήτων και 
επιλογής υποψηφίων διδακτόρων, καθώς και πρόσθετες 
υποχρεώσεις αυτών, ρήτρες, παραδοτέα, χρονικά όρια 
ολοκλήρωσης των διατριβών και τα απαραίτητα δικαι- 
ολογητικά για την υποβολή αίτησης. 

2. Μετά τη δημοσίευση της προκήρυξης της παρ. 1, 
ο/η υποψήφιος/α υποβάλλει εντός εύλογου διαστήματος 
και σίγουρα πριν την πραγματοποίηση των προκριμα¬ 
τικών εξετάσεων του Σεπτεμβρίου σχετική αίτηση στη 
Γραμματεία Μεταπτυχιακών και Διδακτορικών Σπουδών 
της Σχολής Οικονομικών Επιστημών που υπάγεται το 
Τμήμα Δ.Ε.Ο.Σ., συμπεριλαμβάνοντας γενικό προσχέδιο 
του ευρύτερου αντικειμένου της διδακτορικής διατριβής 
και σύμφωνα με τα προβλεπόμενα στην προκήρυξη της 
παρ. 1. του παρόντος. Στην αίτηση αναγράφεται ο προ- 
τεινόμενος τίτλος, η προτεινόμενη γλώσσα εκπόνησης, η 
οποία μπορεί να είναι διάφορη της ελληνικής, και ο προ- 
τεινόμενος ως επιβλέπων της διδακτορικής διατριβής, 
ο οποίος ανήκει σε όσους έχουν δικαίωμα επίβλεψης 
διδακτορικής διατριβής, σύμφωνα με όσα ορίζονται στο 
άρθρο 13 του παρόντος κανονισμού. 

3. Τα απαιτούμενα δικαιολογητικάπου υποβάλλονται 
από κάθε υποψήφιο/α είναι τα εξής: 

α) Σχετική αίτηση στη Γραμματεία Μεταπτυχιακών 
και Διδακτορικών Σπουδών της Σχολής Οικονομικών 
Επιστημών που υπάγεται το Τμήμα Δ.Ε.Ο.Σ. 

β) Αναλυτικό βιογραφικό σημείωμα. 

γ) Προσχέδιο σχετικά με το ευρύτερο αντικείμενο της 
προτεινόμενης διδακτορικής διατριβής. 

δ) Έκθεση ιεραρχημένων ερευνητικών ενδιαφερόντων 
και προτεραιοτήτων. 

ε) Πιστοποιητικό άριστης γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της αγγλικής. 

στ) Τουλάχιστον δύο συστατικές επιστολές από Κα¬ 
θηγητές ή Λέκτορες Α.Ε.Ι. σε φάκελο κλειστό από τον 
παρέχοντα τη συστατική. 

ζ) Αντίγραφα εργασιών που έχουν εκπονηθεί σε προ¬ 
ηγούμενα προπτυχιακά και μεταπτυχιακά προγράμματα 
σπουδών. 

4. Ο/η υποψήφιος/α, με την υποβολή της αίτησης του/ 

ης, αναλαμβάνει την υποχρέωση να συμμετάσχει στις 
αμέσως επόμενες προκριματικές εξετάσεις της παρα¬ 
γράφου 3 του προηγούμενου άρθρου. 

Άρθρο 6 

Αξιολόγηση αιτήσεων 

1. Η συνέλευση του τμήματος, αφού λάβει υπόψη τις 
αιτήσεις που έχουν υποβληθεί, και αφού έχει προηγηθεί 
η αξιολόγηση των υποψηφίων στις προκριματικές εξετά¬ 
σεις της παραγράφου 3 του άρθρου 4, τις κατηγοριοποιεί 
με βάση την συνάφεια του ερευνητικού αντικειμένου, 
και ορίζει μία τριμελή επιτροπή ανά κατηγορία αιτήσε¬ 
ων. Κάθε τριμελής επιτροπή, που αποτελείται από μέλη 
Δ.Ε.Π. του τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλει στη συνέλευση 
του τμήματος αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμενος 
επιβλέπων. Η συνέλευση του τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του/της υποψηφίου/ας, καθώς 
επίσης οριστικοποιεί τον τίτλο την διδακτορικής διατρι¬ 
βής και ορίζει τη γλώσσα συγγραφής της διδακτορικής 
διατριβής. 

2. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από την Γραμματεία του 
τμήματος στον διαδικτυακό τόπο του ιδρύματος στην 
ελληνική και στην αγγλική γλώσσα. 

Άρθρο 7 

Διάρκεια εκπόνησης διδακτορικών σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Η μέ- 
γιστη παραμονή του/της φοιτητή/τριας σε Πρόγραμμα 
Διδακτορικών Σπουδών ορίζεται στα έξι (6) χρόνια μετά 
τη ημερομηνία ορισμού τηςτριμελούς συμβουλευτικής 
επιτροπής (πλέον των περιόδων που ο φοιτητής/τρία 
δικαιολογημένα απουσιάζει από το πρόγραμμα λόγω 
ασθένειας ή άλλου σοβαρού λόγου, και εφόσον έχει πά¬ 
ρει αναστολή φοίτησης από τη συνέλευση του τμήμα¬ 
τος). Μετά την παρέλευση των τριών (3) ετών χρειάζεται 
ειδική δικαιολόγηση από την τριμελή συμβουλευτική 
επιτροπή, καθώς και υποβολή χρονοδιαγράμματος που 
να τεκμηριώνει τη δυνατότητα ολοκλήρωσης σε τρία (3) 
το πολύ ακόμη έτη. Ειδικά για τους/τις υποψηφίους/ες 
διδάκτορες που γίνονται δεκτοί κατ' εξαίρεση χωρίς να 
είναι κάτοχοι Δ.Μ.Σ., το ελάχιστο χρονικό όριο για την 
απόκτηση του διδακτορικού διπλώματος είναι τουλά¬ 
χιστον τέσσερα (4) πλήρη ημερολογιακά έτη από τον 
ορισμό τηςτριμελούς συμβουλευτικής επιτροπής, ενώ 
σε αυτή τη περίπτωση η μέγιστη παραμονή του φοιτητή 
στο πρόγραμμα ορίζεται στα τέσσερα συν τρία (4+3) έτη. 


2. Ο/η υποψήφιος/α διδάκτορας δικαιούται να ζητήσει 
αναστολή σπουδών μια φορά κατά την διάρκεια των 
σπουδών του/της. Το χρονικό διάστημα της αναστο¬ 
λής δεν μπορεί να είναι μεγαλύτερο από δυο (2) έτη. Η 
συνέλευση του τμήματος κρίνει τη σπουδαιότητα των 
λόγων της αιτούμενης αναστολής και εφ' όσον γίνουν 
αποδεκτοί, ο υποψήφιος μπορεί να συνεχίσει τις σπου¬ 
δές του μετά το χρονικό διάστημα της αναστολής αλλά 
σύμφωνα με τους τότε ισχύοντες όρους. Σε αντίθετη 
περίπτωση, ο/η υποψήφιος/α διαγράφεται από το δι¬ 
δακτορικό πρόγραμμα. 

3. Αλλαγή τίτλου ή εξειδίκευση τίτλου, μπορεί να 
πραγματοποιηθεί μετά από τεκμηριωμένη εισήγηση 
της Τριμελούς Συμβουλευτικής Επιτροπής και έγκριση 
της συνέλευσης του τμήματος. Στην περίπτωση κατά 
την οποία η αλλαγή τίτλου οδηγεί σε νέο θέμα και νέο 
επιστημονικό πεδίο, ακολουθείται η διαδικασία του άρ¬ 
θρου 5 του παρόντος κανονισμού. 

Άρθρο 8 

Δικαιώματα υποψηφίων διδακτόρων 

1. Οι Διδακτορικές Σπουδές προσφέρονται δωρεάν. 

2. Οι υποψήφιοι/ες διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

Άρθρο 9 

Υποχρεώσεις υποψηφίων διδακτόρων 

1. Ο/η υποψήφιος/α διδάκτορας θα πρέπει να έχει ως 
κύρια απασχόληση τις διδακτορικές του/της σπουδές. 

2. Ο/η υποψήφιος/α διδάκτορας θα πρέπει να ανανε¬ 
ώνει την εγγραφή του/της ανά ακαδημαϊκό έτος, έως το 
τέλος Σεπτεμβρίου. 

3. Ο/η υποψήφιος/α διδάκτορας, κάθε ακαδημαϊκό 
έτος, παρουσιάζει προφορικά και υποβάλλει και εγ- 
γράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικήςτου διατριβής. Αντίγραφο του υπομνήμα¬ 
τος, καθώς και σχόλια επ'αυτού από τον επιβλέποντα ή 
την τριμελή επιτροπή και εκθέσεις προόδου σύμφωνα 
με όσα ορίζονται στον παρόντα Κανονισμό Διδακτορι¬ 
κών Σπουδών, καταχωρίζονται στον ατομικό φάκελο του 
υποψηφίου στη Γραμματεία Μεταπτυχιακών και Διδα¬ 
κτορικών Σπουδών της Σχολής Οικονομικών Επιστημών 
που υπάγεται το Τμήμα Δ.Ε.Ο.Σ.. 

4. Οι ετήσιεςπαρουσιάσειςτου ερευνητικού έργου και 
της προόδου των διδακτορικών διατριβών, της παρ. 3, 
όλων των υποψηφίων διδακτόρων του Δ.Ε.Ο.Σ. πραγμα¬ 
τοποιούνται εντός του εαρινού εξαμήνου κάθε έτους. Οι 
συγκεκριμένες ημερομηνίες ορίζονται με απόφαση της 
συνέλευσης του τμήματος. 

5. Οι υποψήφιοι/ες διδάκτορες οφείλουν να επιδει¬ 
κνύουν εξωστρεφή προσανατολισμό και επικοινωνία με 

τη διεθνή ακαδημαϊκή κοινότητα συμμετέχοντας, όσον 
είναι δυνατόν, σε σεμινάρια διδακτορικών φοιτητών ή 
επιστημονικά συνέδρια και επιδιώκοντας την αναγνώρι¬ 
ση της έρευνας τους με δημοσιεύσεις σε επιστημονικά 
περιοδικά με σύστημα κριτών. 

6. Οι υποψήφιοι/ες διδάκτορες οφείλουν να παρακο¬ 
λουθούν και να συμμετέχουν σε μαθήματα εργαστήρια 
και σεμινάρια, που τους προτείνονται από τη συνέλευ¬ 
ση του τμήματος ή/και τον επιβλέποντα ή την τριμελή 
επιτροπή, στο πλαίσιο εκπαιδευτικών και ερευνητικών 
δραστηριοτήτων. 

7. Οι υποψήφιοι/ες διδάκτορες οφείλουν να συμμε¬ 
τέχουν ενεργά στη διαδικασία αξιολόγησης του διδα¬ 
κτορικού προγράμματος του τμήματος Δ.Ε.Ο.Σ. και της 
Σχολής Οικονομικών Επιστημών που προβλέπεται στο 
άρθρο 44 του ν. 4485/2017 και τις ισχύουσες διατάξεις 
του 4009/2011. 

Άρθρο 10 

Διαγραφή υποψηφίων διδακτόρων 

1. Είναι δυνατή η διαγραφή υποψηφίου/ας διδάκτορα 
με απόφαση της συνέλευσης του τμήματος μετά από 
εισήγηση της τριμελούς συμβουλευτικής επιτροπής. 
Μεταξύ των λόγων για τη διαγραφή περιλαμβάνονται 
και οι ακόλουθοι: 

α. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σε αυτούς. 

β. Δράσεις του/της υποψήφιου/ας διδάκτορα που εκ¬ 
θέτουν και ζημιώνουν το Πανεπιστήμιο ή το τμήμα στο 
οποίο φιλοξενείται. 

γ. Ανεπαρκής πρόοδος του/της υποψήφιου διδάκτορα, 
η οποία τεκμηριώνεται με δυο (2) συνεχείς αρνητικές 
εκθέσεις Προόδου της τριμελούς συμβουλευτικής επι¬ 
τροπής ή σε περίπτωση που ο/η υποψήφιος/α διδάκτωρ 
δεν ανταποκρίνεται στις εκπαιδευτικές και ερευνητικές 
δραστηριότητες που του έχουν ανατεθεί από το Τμήμα, 
όπως π.χ. η άρνηση προφορικής παρουσίασης και η μη 
υποβολή του ετήσιου αναλυτικού υπομνήματος της παρ. 
4, άρθρου 9. 

δ. Υποβολή αίτησης διαγραφής από τον/την υποψή- 
φιο/α διδάκτορα. 

Άρθρο 11 

Περάτωση διδακτορικών σπουδών 

1. Μετά την ολοκλήρωση της συγγραφής της διδα¬ 
κτορικής διατριβής, ο/η υποψήφιος/α διδάκτορας υπο¬ 
βάλλει στην τριμελή συμβουλευτική επιτροπή δια της 
Γραμματείας Μεταπτυχιακών και Διδακτορικών Σπου¬ 
δών της Σχολής Οικονομικών Επιστημών που υπάγεται 
το Τμήμα Δ.Ε.Ο.Σ. αίτηση για αξιολόγηση της διδακτο¬ 
ρικής διατριβής. Η τριμελής συμβουλευτική επιτροπή, 
εντός αποκλειστικής προθεσμίας έξι μηνών, δέχεται ή 
απορρίπτει την ανωτέρω αίτηση του/της υποψηφίου/ 
ας για τη δημόσια υποστήριξη και την αξιολόγησή της. 
Αν η τριμελής συμβουλευτική επιτροπή αποδεχθεί την 
αίτηση του/της υποψηφίου/ας, συντάσσει αναλυτική ει¬ 
σηγητική έκθεση και την υποβάλλει στη συνέλευση του 
τμήματος ζητώντας τον ορισμό επταμελούς εξεταστικής 


επιτροπής για την κρίση της διδακτορικής διατριβής. 
Σε διαφορετική περίπτωση αναπέμπει τη διδακτορική 
διατριβή στον/ην υποψήφιο/α διδάκτορα μαζί με την 
αιτιολογημένη γνώμη της και με λεπτομερείς γραπτές 
παρατηρήσεις και σχόλια, που καταχωρίζονται στον 
ατομικό φάκελο του υποψηφίου στη Γραμματεία Με¬ 
ταπτυχιακών και Διδακτορικών Σπουδών της Σχολής 
Οικονομικών Επιστημών που υπάγεται τοΤμήμα Δ.Ε.Ο.Σ. 
και ενημερώνεται σχετικά η Επιτροπή Μεταπτυχιακών 
Σπουδών του Δ.Ε.Ο.Σ.. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύ¬ 
τερου και τρίτου εδαφίου της παραγράφου 2 του άρ¬ 
θρου 13 του παρόντος κανονισμού, καθώς και τέσσερα 
(4) επιπλέον μέλη, που πληρούν τα κριτήρια του δευ¬ 
τέρου εδαφίου της παραγράφου 2 του άρθρου 13 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
μέλη Δ.Ε.Π., εκ των οποίων τουλάχιστον δύο (2) πρέπει 
να ανήκουν στο οικείο τμήμα. Όλα τα μέλη της επταμε¬ 
λούς Εξεταστικής Επιτροπής πρέπει να έχουν την ίδια ή 
συναφή επιστημονική ειδικότητα με αυτή, στην οποία ο 
υποψήφιος διδάκτορας εκπόνησε τη διατριβή του. 

3. Η διδακτορική διατριβή υποστηρίζεται δημόσια από 
τον/την υποψήφιο/α διδάκτορα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή¬ 
σαντα μέλη της τριμελούς συμβουλευτικής επιτροπής 
που έχουν αντικατασταθεί σύμφωνα με την παράγρα¬ 
φο 2, μπορεί να παρίστανται κατά τη συνεδρίαση χωρίς 
δικαίωμα ψήφου. Η επταμελής εξεταστική επιτροπή 
μπορεί να αποφασίσει να διακόψει τη συνεδρίαση και 
να μεταθέσει την τελική έγκριση σε μεταγενέστερο χρό¬ 
νο αν κρίνει ότι επιβάλλεται να προταθούν προς τον/ 
ην υποψήφιο/α διδάκτορα διορθώσεις, προσθήκες και 
αλλαγές, επί της διδακτορικής διατριβής. Στο σχετικό 
πρακτικό που συντάσσεται ορίζεται και η ημερομηνία 
επανασύγκλισης της επταμελούς εξεταστικής επιτροπής, 
κατά την οποία θα εξεταστεί η πραγματοποίηση των 
προτεινόμενων διορθώσεων, προσθηκών και αλλαγών 
ώστε να αξιολογηθεί τελικά η διδακτορική διατριβή. 

4. Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, 
η αιτιολογημένη θετική ή αρνητική ψήφος κάθε μέλους 
και η τελική απόφαση της εξεταστικής επιτροπής. Η επί¬ 
σημη αναγόρευση του/της υποψηφίου/ας σε διδάκτορα 
γίνεται από την συνέλευση του τμήματος, με βάση τα 
πρακτικά της επταμελούς Εξεταστικής Επιτροπής. 

5. Η διδακτορική διατριβή αξιολογείται ως επιτυχής 
ή ως ανεπιτυχής. 

Άρθρο 12 

Αναγόρευση διδακτόρων 

1. Η συνέλευση του τμήματος αναγορεύει τον/την 
υποψήφιο/α διδάκτορα σε δημόσια Συνεδρίαση του 
τμήματος. Ο/η Πρόεδρος του τμήματος θέτει υπόψη του 
Σώματος το πρακτικό που πιστοποιεί την επιτυχή ολο¬ 
κλήρωση της διαδικασίας προφορικής παρουσίασης και 
αξιολόγησης της διδακτορικής διατριβής, και ακολουθεί 
η αναγόρευση του/της υποψηφίου/ας σε διδάκτορα του 
τμήματος. 

2. Η τελετή ορκωμοσίας και καθομολόγησης καθώς 
και ο τύπος, η μορφή και το περιεχόμενο του διδακτο¬ 
ρικού Διπλώματος του/της διδάκτορος ακολουθεί τα 
Πρότυπα σχετικών Αποφάσεων της Συγκλήτου του ΟΠΑ. 

3. Ο/Η υποψήφιος/α διδάκτορας, πριν από την αναγό¬ 
ρευση και καθομολόγησή του/της από την συνέλευση 
του τμήματος, μπορεί να αιτηθεί χορήγηση βεβαίωσης 
επιτυχούς περάτωσης. Στον/Στην διδάκτορα χορηγείται 
αντίγραφο διδακτορικού διπλώματος. Το διδακτορικό 
Δίπλωμα υπογράφεται από τον Πρύτανη και τον Διευθυ¬ 
ντή Εκπαίδευσης του Ο.Π.Α. ή τον νόμιμο αναπληρωτή 
του. 

4. Επιπλέον του τίτλου του διδακτορικού διπλώματος 
χορηγείται παράρτημα διπλώματος. 

Άρθρο 13 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η συνέλευση του τμήματος αναθέτει στον/στην προ- 
τεινόμενο/η επιβλέποντα, σύ μφωνα με την παράγραφο 1 
του άρθρου 6 του παρόντος, την επίβλεψη της διδακτο¬ 
ρικής διατριβής και ορίζει τριμελή συμβουλευτική επι¬ 
τροπή, με αρμοδιότητα να πλαισιώνει και να υποστηρίζει 
την εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο/η επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές/ 
τριες αναγνωρισμένων ως ομοταγών ιδρυμάτων της 
αλλοδαπής, οι οποίοι/ες είναι κάτοχοι διδακτορικού δι¬ 
πλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο με την υπό κρίση διδα¬ 
κτορική διατριβή. Στη συμβουλευτική επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του οικείου τμήματος. 

3. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος για μεγάλο χρονικό διάστημα, π.χ. λόγω μα¬ 


κροχρόνιας άδειας άνευ αποδοχών ή λόγω θέσης αυτού/ 
ης σε αναστολή καθηκόντων ή κατόπιν αιτιολογημένου 
αιτήματος του/ης, η συνέλευση του τμήματος, εκτιμώ¬ 
ντας τις περιστάσεις, αναθέτει σε άλλον/ην την επίβλεψη, 
σύμφωνα με όσα ορίζονται στις προηγούμενες παρα¬ 
γράφους, ύστερα από αίτηση του/της υποψήφιου/ας 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο (2) μέλη της τριμε¬ 
λούς συμβουλευτικής επιτροπής, ακόμη και καθ'υπέρβα- 
ση του μέγιστου αριθμού υποψήφιων διδακτόρων που 
μπορεί να επιβλέπεται από κάθε επιβλέποντα, σύμφωνα 
με όσα ορίζονται στον παρόντα Κανονισμό Διδακτορι¬ 
κών Σπουδών. Αν ο/η αρχικός/η επιβλέπων/ουσα μετα¬ 
κινηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει τοΤμήμα, όπου ξεκίνησε 
η εκπόνηση της διατριβής. 

4. Το ανώτατο όριο επίβλεψης διδακτορικών διατρι¬ 
βών ανά μέλος ΔΕΠ του τμήματος είναι πέντε (5) διατρι¬ 
βές. Οι περιπτώσεις συνεπίβλεψης διδακτορικών διατρι¬ 
βών ως μέλος τριμελούς συμβουλευτικής επιτροπής δεν 
προσμετρώνται στο σύνολο. 

Άρθρο 14 

Συνεπίβλεψη διδακτορικής διατριβής 

1. Το Τμήμα Δ.Ε.Ο.Σ. δύναται να συνεργάζεται με 
Τμήματα Α.Ε.Ι., ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών, για 
την εκπόνηση διδακτορικών διατριβών με συνεπίβλεψη. 
Στην περίπτωση αυτή, τη διοικητική ευθύνη της εκπόνη¬ 
σης της διδακτορικής διατριβής αναλαμβάνει ένα από 
τα συνεργαζόμενα ιδρύματα, ορίζεται ένας/μια επιβλέ- 
πων/ουσα από κάθε συνεργαζόμενο Ίδρυμα/φορέα και 
η εκπόνηση της διατριβής διαρκεί τουλάχιστον τρία (3) 
έτη από τον ορισμό των επιβλεπόντων μελών Δ.Ε.Π./ 
ερευνητών. Τα σχετικά με τη διαδικασία εκπόνησης της 
διατριβής, από την επιλογή του/της υποψήφιου διδάκτο¬ 
ρα έως και την απονομή του διδακτορικού τίτλου, καθώς 
και η χορήγηση ενιαίου ή χωριστού τίτλου σε περίπτωση 
συνεργασίας μεταξύ ιδρυμάτων, προβλέπονται στο οι¬ 
κείο Ειδικό Πρωτόκολλο Συνεργασίας που καταρτίζεται 
από τα συνεργαζόμενα τμήματα/φορείς και εγκρίνεται 
από την οικεία Σύγκλητο και τα συλλογικά όργανα διοί¬ 
κησης των Ερευνητικών Κέντρων. 

Άρθρο 15 

Μεταβατικές διατάξεις 

1. Όλοι/ες οι υποψήφιοι/ες διδάκτορεςτου τμήματος, 
για τους οποίους δεν έχει οριστεί επταμελής εξεταστική 
επιτροπή, μετά την έγκριση του παρόντος Κανονισμού 
Διδακτορικών Σπουδών υπάγονται στις διατάξεις του 
ν. 4485/2017 και στον παρόντα Κανονισμό. 

2. Όλοι/ες οι υποψήφιοι/ες διδάκτορεςτου τμήματος, 
που ήδη παρακολουθούν τον προβλεπόμενο κύκλο μα¬ 
θημάτων συνεχίζουν κανονικά την παρακολούθηση του 
και οφείλουν να εξεταστούν επιτυχώς, κατά τις προβλέ- 

ψεις του προϋφιστάμενου κανονισμού και των αποφά¬ 
σεων της συνέλευσης του τμήματος. 

3. Όσοι/ες υποψήφιοι/ες διδάκτορες του τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωσή 
της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. απόφ. 375/2.2 ακ./29.3.2018 (2) 

Καθορισμός αριθμού παρεχόμενων θέσεων στο 
προπτυχιακό πρόγραμμα σπουδών «Διοίκηση 
Τουρισμού» του Ελληνικού Ανοικτού Πανεπιστη¬ 
μίου (Ε.Α.Π.) για το ακαδημαϊκό έτος 2018-2019. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. τις διατάξεις του άρθρου 5 παρ. 4 και παρ. 5 του 
ν. 2552/1997 (ΦΕΚ 266 τ.Α'), όπως τροποποιήθηκε και 
ισχύει, 

2. τις διατάξεις του άρθρου 27 παρ. 1 του ν. 2083/1992 
(ΦΕΚ 159 τ.Α') «Εκσυγχρονισμός Ανώτατης Εκπαίδευ¬ 
σης», 

3. τις διατάξεις του άρθρου 14 παρ. 16 και 52 εδ. 4 
του ν. 2817/2000 «Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις» (ΦΕΚ 78 τ.Α'), 

4. τις διατάξεις του άρθρου 35 του ν. 3794/2009 «Ρύθ¬ 
μιση θεμάτων του πανεπιστημιακού και τεχνολογικού 
τομέα της ανώτατης εκπαίδευσης και άλλες διατάξεις» 
(ΦΕΚ 156 τ.Α') όπως τροποποιήθηκε και ισχύει, 

5. τις διατάξεις του άρθρου 80 παρ. 22α του 
ν. 4009/2011 «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων» (ΦΕΚ 195 τ.Α') όπως ισχύουν, 

6. τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 98 
τ.Α'), κατ' εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του κρατικού προϋπολογισμού, 

7. την υπ' αριθμ. 40753/Ζ1/12.3.2018 (ΦΕΚ 1007/τ.Β7 
21.3.2018) υπουργική απόφαση ίδρυσης του προγράμ¬ 
ματος «Διοίκηση Τουρισμού», 

8. το πρακτικό της με αριθμό 375/29.3.2018 συνεδρία¬ 
σης της Διοικούσας Επιτροπής του Ελληνικού Ανοικτού 
Πανεπιστημίου, αποφασίζει: 

Ι.Τον καθορισμό του αριθμού παρεχόμενων θέσεων 
στο προπτυχιακό πρόγραμμα σπουδών «Διοίκηση Του¬ 
ρισμού» στις 600 για το ακαδημαϊκό έτος 2018-2019 (300 
ανά εξάμηνο εισαγωγής). 

2. Τον καθορισμό καθ' υπέρβαση του αριθμού πα¬ 


ρεχόμενων θέσεων σε ποσοστό 5% επιπλέον και συ¬ 
γκεκριμένα 30 θέσεις (15 ανά εξάμηνο εισαγωγής) για 
υποψήφιους πάσχοντες από σοβαρές παθήσεις, οι 
οποίοι εμπίπτουν στις διατάξεις του άρθρου 35 του ν. 
3794/2009 (ΦΕΚ 156 τ.Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Απριλίου 2018 
Ο Πρόεδρος της Διοικούσας Επιτροπής 
ΒΑΣΙΛΗΣ ΚΑΡΔΑΣΗΣ 


Αριθμ. 2/253 _ (3) 

Τροποποίηση της απόφασης 1/232/9.10.2015 (Β' 
1074/15.4.2016) της Ελληνικής Επιτροπής Ατομι¬ 
κής Ενέργειας «Μεταβίβαση αρμοδιοτήτων και 
δικαιωμάτων υπογραφής του Διοικητικού Συμ¬ 
βουλίου της Ελληνικής Επιτροπής Ατομικής Ενέρ¬ 
γειας (ΕΕΑΕ) στον Πρόεδρο, προϊσταμένους ορ¬ 
γανικών μονάδων και μέλη του προσωπικού της 
ΕΕΑΕ». 

Η ΕΛΛΗΝΙΚΗ ΕΠΙΤΡΟΠΗ 
ΑΤΟΜΙΚΗΣ ΕΝΕΡΓΕΙΑΣ (ΕΕΑΕ) 

Έχοντας υπόψη: 

1. Τον ν. 4310/2014 (Α' 258) «Έρευνα, Τεχνολογική 
Ανάπτυξη και Καινοτομία και άλλες διατάξεις», ιδίως το 
άρθρο 44, παρ. 9 αυτού. 

2. Το π.δ. 404/1993 (Α' 173) «Οργανισμός της Ελληνι¬ 
κής Επιτροπής Ατομικής Ενέργειας (ΕΕΑΕ)». 

3. Την απόφαση 1014(ΦΟΡ)94/25.1.2001 (Β' 216/ 
6.3.2001) των Υπουργών Εθνικής Οικονομίας, Ανάπτυ¬ 
ξης, Εργασίας και Κοινωνικών Ασφαλίσεων και Υγείας 
και Πρόνοιας «Έγκριση Κανονισμών Ακτινοπροστασίας». 

4. Την απόφαση 226244/21.12.2017 (ΥΟΔΔ 697/ 
22.12.2017) του Υπουργού και του Αναπληρωτή Υπουρ¬ 
γού Παιδείας, Έρευνας και Θρησκευμάτων «Διορισμός 
Προέδρου, Αντιπροέδρου και μελών του Διοικητικού 
Συμβουλίου της Ελληνικής Επιτροπής Ατομικής Ενέρ¬ 
γειας (ΕΕΑΕ)». 

5. Την απόφαση 1/232/9.10.2015 (Β' 1074/15.4.2016) 
της Ελληνικής Επιτροπής Ατομικής Ενέργειας «Μεταβί¬ 
βαση αρμοδιοτήτων και δικαιωμάτων υπογραφής του 
Διοικητικού Συμβουλίου της Ελληνικής Επιτροπής Ατομι¬ 
κής Ενέργειας (ΕΕΑΕ) στον Πρόεδρο, προϊσταμένους ορ¬ 
γανικών μονάδων και μέλη του προσωπικού της ΕΕΑΕ». 

6. Την υπ'αριθμ. 253η συνεδρίαση του Διοικητικού 
Συμβουλίου της ΕΕΑΕ της 16.3.2018, θέμα 2. 

7. Την ανάγκη διασφάλισης της εύρυθμης, ταχείας και 
αποτελεσματικής λειτουργίας της Ελληνικής Επιτροπής 
Ατομικής Ενέργειας (ΕΕΑΕ). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού ούτε σε βάρος του Ειδικού Λογα¬ 
ριασμού της Ελληνικής Επιτροπής Ατομικής Ενέργειας 
(ΕΕΑΕ), αποφασίζει: 

Άρθρο 1 

1. Στο άρθρο 3 της απόφασης 1/232/9.10.2015 (Β' 
1074/15.4.2016) της Ελληνικής Επιτροπής Ατομικής 
Ενέργειας «Μεταβίβαση αρμοδιοτήτων και δικαιωμάτων 
υπογραφής του Διοικητικού Συμβουλίου της Ελληνικής 
Επιτροπής Ατομικής Ενέργειας (ΕΕΑΕ) στον Πρόεδρο, 
προϊσταμένους οργανικών μονάδων και μέλη του προ¬ 
σωπικού της ΕΕΑΕ» προστίθενται περιπτώσεις Δ' και Ε' 
ως εξής: 

«Δ. Στη Χριστίνα Τζουμανίκα, υπάλληλο του κλάδου 
ΤΕ Τεχνολογικών Εφαρμογών, μέλος του προσωπικού 
του Γραφείου Μη Ιοντιζουσών Ακτινοβολιών της ΕΕΑΕ, 
μεταβιβάζονται οι εξής αρμοδιότητες: 

1. Συντάσσει και εκδίδει γνωματεύσεις επί των μελετών 
ραδιοεκπομπών, σύμφωνα με το άρθρο 43, παρ. 4στ, 
εδάφιο βτου ν. 4310/2014. 

2. Συντάσσει και εκδίδει έγγραφα ενημέρωσης αρμο¬ 
δίων υπηρεσιών, απαντητικά έγγραφα ενημέρωσης και 
χορηγεί αντίγραφα και βεβαιώσεις, σύμφωνα με το άρ¬ 
θρο 43, παρ. 4σττου ν. 4310/2014 και τη λοιπή κείμενη 
νομοθεσία. 

Ε.Στην ΠαναγιώταΤσαπρούνη, υπάλληλο του κλάδου 
ΤΕ Τεχνολογικών Εφαρμογών, μέλος του προσωπικού 
του Γραφείου Μη Ιοντιζουσών Ακτινοβολιών της ΕΕΑΕ, 
μεταβιβάζονται οι εξής αρμοδιότητες: 

1. Συντάσσει και εκδίδει γνωματεύσεις επί των μελετών 
ραδιοεκπομπών, σύμφωνα με το άρθρο 43, παρ. 4στ, 
εδάφιο β του ν. 4310/2014. 

2. Συντάσσει και εκδίδει έγγραφα ενημέρωσης αρμο¬ 
δίων υπηρεσιών, απαντητικά έγγραφα ενημέρωσης και 
χορηγεί αντίγραφα και βεβαιώσεις, σύμφωνα με το άρ¬ 
θρο 43, παρ. 4σττου ν. 4310/2014 και τη λοιπή κείμενη 
νομοθεσία.». 

2. Η περίπτωση Βτου άρθρου 4της απόφασης 1/232/ 
9.10.2015 (Β' 1074/15.4.2016) της Ελληνικής Επιτροπής 
Ατομικής Ενέργειας «Μεταβίβαση αρμοδιοτήτων και δι¬ 
καιωμάτων υπογραφής του Διοικητικού Συμβουλίου της 
Ελληνικής Επιτροπής Ατομικής Ενέργειας (ΕΕΑΕ) στον 
Πρόεδρο, προϊσταμένους οργανικών μονάδων και μέλη 
του προσωπικού της ΕΕΑΕ» αντικαθίσταται ως εξής: 

«Β. Στον Χρήστο Παφίλη, ειδικό τεχνικό επιστήμονα, 
μέλος του προσωπικού του ΤΑΕ της ΕΕΑΕ, μεταβιβάζονται 
οι αρμοδιότητες της σύνταξης και έκδοσης εκθέσεων 
ακτινοπροστασίας και πιστοποιητικών καταλληλότητας 
για τα εργαστήρια ιατρικών εφαρμογών ακτινολογίας 
και κτηνιατρικής, σύμφωνα με το άρθρο 43, παρ. 4ι και 
το άρθρο 90, παρ. 3 του ν. 4310/2014.». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 16 Μαρτίου 2018 
Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 


Αριθμ. απόφ. 2820 (4) 

Έγκριση υπερωριακής απασχόλησης προσωπι¬ 
κού της «ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» έτους 
2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ «ΣΤΑΘΕΡΕΣ ΣΥΓΚΟΙΝΩΝΙΕΣ Α.Ε.» 
(συνεδρίαση: 829/30.3.2018) 

Έχοντας υπόψη: 

Ι.Το άρθρο 20του ν. 4354/2015. 

2. Το άρθρο 102 του ν. 4461/2017. 

3. Τα άρθρα 23 και 24 του Κανονισμού Εσωτερικής 
Οργάνωσης και Λειτουργίας της ΣΤΑΣΥ Α.Ε. (ΦΕΚ 505/ 
Β720.2.2014). 

4. Την από 20.3.2018 εισήγηση. 

5. Την ανάγκη υπερωριακής απασχόλησης του προ¬ 
σωπικού της ΣΤΑ.ΣΥ. Α.Ε., όπως αυτή αναλυτικά αιτιο¬ 
λογείται στην ως άνω εισήγηση. 

6. Το γεγονός ότι η δαπάνη που προκαλείται από την 
απόφαση αυτή, ύψους 5.800.000 € για το έτος 2018, κα¬ 
λύπτεται από τον προϋπολογισμό της εταιρείας, απο¬ 
φασίζει: 

1. Εγκρίνει την προσφορά υπερωριακής απασχόλησης 
κατά την διάρκεια της ημέρας για το διοικητικό προσωπι¬ 
κό (428 άτομα), το προσωπικό λειτουργίας (1393 άτομα) 
και το προσωπικό συντήρησης (677 άτομα) και έως 240 
ώρες το μέγιστο για κάθε εργαζόμενο, για το έτος 2018. 

2. Εγκρίνει την προσφορά υπερωριακής απασχόλη¬ 
σης κατά την διάρκεια της νύχτας για το προσωπικό λει¬ 
τουργίας (1393 άτομα), το προσωπικό συντήρησης (677 
άτομα) και 10 άτομα διοικητικό προσωπικό, και έως 192 
ώρες το μέγιστο για κάθε εργαζόμενο, για το έτος 2018. 

3. Εγκρίνει την προσφορά υπερωριακής απασχόλησης 
κατά την διάρκεια Κυριακών και εξαιρέσιμων για το προ¬ 
σωπικό λειτουργίας (1393 άτομα), το προσωπικό συντή¬ 
ρησης (677 άτομα) και 30 άτομα διοικητικό προσωπικό, 
και έως 192 ώρες το μέγιστο για κάθε εργαζόμενο, για 
το έτος 2018. 

4. Η προέγκριση των ωρών υπερωριακής απασχόλη¬ 
σης για κάθε μήνα γίνεται σύμφωνα με τον κανονισμό 
της εταιρείας και μέσα στο πλαίσιο του εγκεκριμένου 
προϋπολογισμού. 

5. Η πραγματοποίηση των υπερωριακής απασχόλησης 
βεβαιώνεται στα τέλη κάθε μήνα από τον Προϊστάμενο 
κάθε υπηρεσίας. 

6. Η παρούσα απόφαση καλύπτει το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ ΣΤΕΦΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 12289/8.1.2018 απόφαση του Πρύτανη του Αρι- 
στοτελείου Πανεπιστημίου Θεσσαλονίκης που αφορά 

στην Μετονομασία του «Εργαστηρίου Πολυμέσων» 
(Ιδρυτικό: π.δ. 6/9.1.1998 ΦΕΚ 16/τ.Α'/23.1.1998) του 
τμήματος Πληροφορικής της Σχολής Θετικών Επιστη¬ 
μών του Αριστοτελείου Πανεπιστημίου Θεσσαλονίκης σε 
«Εργαστήριο Λογισμικού και ΔιαδραστικώνΤεχνολογιών 
(5οίΐνν3Γθ3ηςΙ ΙηΐθΓ3ςΐίνθΤθςΙιηοΙθ9ίθ5Ε30,«5ννΐΤ(ΙΗ»)», 
που δημοσιεύθηκε στο ΦΕΚ 156/τ.Β'/26.1.2018, διορ¬ 
θώνεται: 

το εσφαλμένο: 

«Άρθρο 4 

Προσωπικό. 

3. Επισκέπτες καθηγητές που ανήκουν σε άλλα ΑΕΙ της 
αλλοδαπής ή ημεδαπής και εξειδικευμένους επιστήμο¬ 


νες, σύμφωνα με την Καθηγητές και ερευνητές που ανή¬ 
κουν σε άλλα ΑΕΙ ή ερευνητικά κέντρα και συνεργάζονται 
κατά περίπτωση με το Εργαστήριο.» 

στο ορθό: 

«Άρθρο 4 

Προσωπικό. 

3. Επισκέπτες καθηγητές που ανήκουν σε άλλα ΑΕΙ της 
αλλοδαπής ή ημεδαπής και εξειδικευμένους επιστήμο¬ 
νες και Καθηγητές και ερευνητές που ανήκουν σε άλλα 
ΑΕΙ ή ερευνητικά κέντρα και συνεργάζονται κατά περί¬ 
πτωση με το Εργαστήριο.». 

(Από το Αριστοτέλειο 
Πανεπιστήμιο Θεσσαλονίκης) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 













